
Es-Selamu Alejkum!


Šta savjetujete osobi koja se trudi da Allahu bude pokorna ali ima velikih teškoća na društvenom polju a znamo da musliman, posebno da’ija, treba da bude komunikativan, prijatan društven, da zna stupiti u kontakt sa ljudima i pokazati im primjerom kako jedan musliman treba da bude.


* 
* 
* 
* 
* 
* 
* 

 
Šta savjetujete muslimanu koji ima velikih teškoća na društvenom polju ?

Es-Selamu alejkum!


Ako pogledamo u istoriju Allahovog Poslanika, s.a.v.s., vidjećemo da je imao velikih poteškoća sa idolopoklonicima koje je pozivao u vjeru. Da su ga spriječavali i odvraćali sa Allahovog puta, fizički ga napadali, vrijeđali, omalovažavali i na kraju iz Mekke protjerali. 


Sve to nije spriječilo Vjerovjesnika, s.a.v.s., da istraje na pravom putu s jedne strane, i da bude blag sa svim ljudima s druge strane.


Stoga se može slobodno kazati da je sabur (strpljivost), jedan od elementarnih faktora za uspjeh jednog misionara. 


Najčasniji posao koji se može obavljati jeste pozivanje Allahu i Njegovoj vjeri. 


Budući da većina ljudi na zemlji nisu vjernici, potpuno je realno očekivati napade, uvrede, poniženje i sl. Međutim, to ne smije pokolebati muslimana pa da zbog nečijeg prigovora ili uvrede ostavi pozivanje Allahu i islamu, a Allah najbolje zna.


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (03.12.2004)


Preuzeto sa stranice:islamskiedukativni.wordpress.com


